
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός αναπληρωτή του Γενικού Γραμματέα 

Ε.Κ.Δ.Δ.Α. 1 

Εξουσιοδότηση του αναπληρωτή Γενικού Γραμμα¬ 
τέα προς υπογραφή με εντολή Δ.Σ. πράξεων αρ¬ 
μοδιότητας του Δ.Σ. του Ε.Κ.Δ.Δ.Α. 2 

Καθορισμός παραβολών για τα φυτοπροστατευτικά 
προϊόντα και τον έλεγχο των υπολειμμάτων αυ¬ 
τών. 3 

Καθορισμός μεθοδολογίας υπολογισμού Καθαρού 
Κόστους Καθολικής Ταχυδρομικής Υπηρεσίας... 4 


ΑΠΟΦΑΣΕΙ Σ 

Αριθ. 3890 (1) 


Ορισμός αναπληρωτή του Γενικού Γραμματέα Ε.Κ.Δ.Δ.Α. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΕΘΝΙΚΟΥ ΚΕΝΤΡΟΥ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΥΤΟΔΙΟΙΚΗΣΗΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 3 του Π.Δ. 57/2007 «Κωδικο¬ 
ποίηση σε ενιαίο κείμενο των διατάξεων της κείμενης 
νομοθεσίας, που διέπουν το Εθνικό Κέντρο Δημόσιας 
Διοίκησης και Αυτοδιοίκησης (Ε.Κ.Δ.Δ.Α.)» (ΦΕΚ 59/Α), 
όπως ισχύει, 

β) Του Π.Δ. 1/2008 «Οργανισμός Εθνικού Κέντρου Δη¬ 
μόσιας Διοίκησης και Αυτοδιοίκησης (Ε.ΚΔΔ.Α.)» (ΦΕΚ 
1/Α), όπως ισχύει, 

2. Την αριθ. ΔΙΕΚ/ΤΜ.Β/Φ.12/οικ. 19048/4-7-2013 (ΦΕΚ 
321/5-7-2013/τεύχος ΥΟΔΔ) απόφαση του Υπουργού 
Διοικητικής Μεταρρύθμισης και Ηλεκτρονικής Διακυ¬ 
βέρνησης, 

3. Την ανάγκη της εύρυθμης και αποδοτικής λειτουρ¬ 
γίας του Εθνικού Κέντρου Δημόσιας Διοίκησης και Αυ¬ 
τοδιοίκησης (Ε.ΚΔΔ.Α.), 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζει: 

Εγκρίνει την αναπλήρωση του Γ ενικού Γ ραμματέα του 
Εθνικού Κέντρου Δημόσιας Διοίκησης και Αυτοδιοίκη¬ 


σης (Ε.ΚΔΔ.Α.) από την Φωτεινή Κομσέλη, Διευθύντρια 
του Ινστιτούτου Επιμόρφωσης (ΙΝ.ΕΠ) του Ε.ΚΔΔ.Α. και 
μέλος του Διοικητικού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2013 

Ο Πρόεδρος Δ.Σ. 

ΠΑΥΛΟΣ ΠΕΖΑΡΟΣ 

-♦- 

Αριθ. 3891 (2) 

Εξουσιοδότηση του αναπληρωτή Γενικού Γραμματέα 
προς υπογραφή με εντολή Δ.Σ. πράξεων αρμοδιό¬ 
τητας του Δ.Σ. του Ε.Κ.Δ.Δ.Α. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΕΘΝΙΚΟΥ ΚΕΝΤΡΟΥ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΥΤΟΔΙΟΙΚΗΣΗΣ 

Έχοντας υπόψη: 

1. Τις διατάξεις: 

α) Του άρθρου 5 παρ. 2 του Π.Δ. 57/2007 «Κωδικο¬ 
ποίηση σε ενιαίο κείμενο των διατάξεων της κείμενης 
νομοθεσίας, που διέπουν το Εθνικό Κέντρο Δημόσιας 
Διοίκησης και Αυτοδιοίκησης (Ε.Κ.Δ.Δ.Α.)» (ΦΕΚ 59/Α), 
όπως ισχύει, 

β) Του ΠΔ. 1/2008 «Οργανισμός Εθνικού Κέντρου Δη¬ 
μόσιας Διοίκησης και Αυτοδιοίκησης (Ε.ΚΔΔ.Α.)» (ΦΕΚ 
1/Α), όπως ισχύει, 

γ) Του άρθρου 9 του Ν. 2690/1999 «Κύρωση του Κώδι¬ 
κα Διοικητικής Διαδικασίας και άλλες διατάξεις» (ΦΕΚ 
45/Α), όπως ισχύει, 

2. Την αριθ. 3890/31-07-2013 απόφαση του Διουρητικού 
Συμβουλίου του Εθνικού Κέντρου Δημόσιας Διοίκησης 
και Αυτοδιοίκησης (Ε.Κ.Δ.Δ.Α.) που αφορά στον ορισμό 
αναπληρωτή του Γ ενικού Γ ραμματέα Ε.Κ.Δ.Δ.Α., 

3. Την ανάγκη της εύρυθμης και αποδοτικής λειτουρ¬ 
γίας του Εθνικού Κέντρου Δημόσιας Διοίκησης και Αυ¬ 
τοδιοίκησης (Ε.Κ.Δ.Δ.Α.), 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζει: 

Εξουσιοδοτεί τον αναπληρωτή Γ ενικού Γ ραμματέα 
του Εθνικού Κέντρου Δημόσιας Διοίκησης και Αυτοδιοί¬ 
κησης (Ε.Κ.Δ.Δ.Α.) να υπογράφει «Με εντολή Δ.Σ.», κάθε 
μορφής πράξεων, εγγράφων, ενταλμάτων, συμβάσεων 

ή αποφάσεων που ανήκουν στην αρμοδιότητα του Δ.Σ. 
(εκτός από τον προϋπολογισμό, απολογισμό και ισολο¬ 
γισμό του Ε.Κ.Δ.Δ.Α.) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2013 

Ο Πρόεδρος Δ.Σ. 

ΠΑΥΛΟΣ ΠΕΖΑΡΟΣ 

-♦- 

Αριθμ. 8503/94606 (3) 

Καθορισμός παραβολών για τα φυτοπροστατευτικά 
προϊόντα και τον έλεγχο των υπολειμμάτων αυτών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τον Κανονισμό (ΕΚ) αριθ. 1107/2009 (1309/24.11.2009) 
του Ευρωπαϊκού Κοινοβουλίου και του Συμβουλίου της 
21ης Οκτωβρίου 2009 σχετικά με τη διάθεση φυτοπρο- 
στατευτικών προϊόντων στην αγορά και την κατάργηση 
των οδηγιών 79/117/ΕΟΚ και 91/414/ΕΟΚ του Συμβουλίου 
και ειδικότερα το άρθρο 74 αυτού. 

2. Τον ν. 4036/2012 (ΦΕΚ Α'/8) σχετικά με την «Διάθεση 
νεωργικών φαρμάκων στην αγορά, ορθολογική χρήση 
αυτών και συναφείς διατάξεις» και ειδικότερα το άρθρο 
6 καθώς και το Παράρτημα Α αυτού. 

3. Τον Κανονισμό (ΕΕ) αριθ. 546/2011 του Ευρωπαϊκού 
Κοινοβουλίου και του Συμβουλίου της 23ης Φεβρουά¬ 
ριου 2005 «για τα ανώτατα όρια καταλοίπων φυτοφαρ¬ 
μάκων μέσα η πάνω στα τρόφιμα και τις ζωοτροφές 
φυτικής και ζωικής προέλευσης και για την τροποποίηση 
της οδηγίας 91/414/ΕΟΚ του Συμβουλίου» και ειδικότερα 
το άρθρο 42 αυτού. 

4. Το Π.Δ. με αριθ. 86/21.6.2012 (Α' 141) για «Διορισμό 
Υπουργών, Αναπληρωτών Υπουργών και Υφυπουργών» 
με το οποίο ανατέθηκαν τα καθήκοντα του Υπουργού 
Αγροτικής Ανάπτυξης και Τροφίμων στον Αθανάσιο 
Τσαυτάρη και του Αναπληρωτή Υπουργού Αγροτικής 
Ανάπτυξης και Τροφίμων στον Μάξιμο Χαρακόπουλο. 

5. Το Π.Δ. με αριθ. 90/5-7-2012 (Α' 144) για τον «Διορισμό 
νπουργού και Υφυπουργών» με το οποίο ανατίθενται κα¬ 
θήκοντα Υπουργού Οικονομικών στον Ιωάννη Στουρνάρα. 

6. Την απόφαση του Πρωθυπουργού Υ44 (ΦΕΚ 
2094/5/6-7-2012) νια «Ανάθεση αρμοδιοτήτων στον Ανα¬ 
πληρωτή Υπουργό Αγροτικής Ανάπτυξης και τροφίμων 
Χαρακόπουλο». 

7. Το άρθρο 90 του «Κώδικα Νομοθεσίας γ:α τη Κυβέρ¬ 
νηση και τα Κυβερνητικά Όργανα» όπως κωδικοποιήθηκε 
με το Π.Δ. 63/2005 (Α' 98) 

8. Την με αριθ. 9158/92269/7-9-2012 (ΦΕΚ 2535/Β) Κοινή 
Υπουργική Απόφαση των Υπουργών Οικονομικών και 
Αγροτικής Ανάπτυξης και Τροφίμων με θέμα «Καθορι¬ 
σμός παραβολών για τα φυτοπροστατευτικά προϊόντα 
και τον έλεγχο των υπολειμμάτων αυτών». 

9. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

(Κατηγορίες παραβολών και ύψος αυτών) 

1. Καθορίζουμε τα παράβολα που απαιτούνται για 
την αξιολόγηση δραστικών ουσιών, την χορήγηση ή 


την τροποποίηση άδειας διάθεσης στην αγοοά φυτο- 
προστατευτικών προϊόντων, την άδεια εισαγωγής φυ- 
τοπροστατευτικών προϊόντων, την άδεια παράλληλου 
εμπορίου φυτοπροστατευτικών προϊόντων και άλλαν 
σκευασμάτων αρμοδιότητας του Υπουργείου Αγροτικής 
Ανάπτυξης και Τροφίμων, καθώς και των παραβολών 
για την αξιολόγηση και τον έλεγχο των υπολειμμάτων 
φυτοπροστατευτικών προϊόντων, ως; ακολούθως: 

Α. ΦΥΤΟΠΡΟΣΤΑΤΕΥΤΙΚΑ ΠΡΟΪΟΝΤΑ 

Α.1 ΧΗΜΙΚΑ ΦΥΤΟΠΡΟΣΤΑΤΕΥΤΙΚΑ ΠΡΟΪΟΝΤΑ 

1) Παράβολο για την αξιολόγηση δραστικών ουσιών 
όταν η χώρα μας είναι κράτος μέλος - εισηγητής: ογδό¬ 
ντα δυο χιλιάδες (82.000) €. 

2) Παράβολο για την αξιολόγηση αντιφυτοτοξικών ου- 
σιιυν όταν η χώρα μας είναι κράτος μέλος - εισηγητής: 
σαράντα μια χιλιάδες (41.000) €. 

3) Παράβολο για την αξιολόγηση συνεργιστικών ου¬ 
σιών όταν η χώρα μας είναι κράτος μέλος - εισηγητής; 
σαράντα μια χιλιάδες (41.000) €. 

4) Παράβολο για την αξιολόγηση δραστικών ουσιών 
όταν η χώρα μας είναι κράτος μέλος-συν-εισηγητής: 
τριάντα χιλιάδες (30.000) €. 

5) Παράβολο για την αξιολόγηση αντιφυτοτοξι- 
κών ουσιών όταν η χώρα μας είναι κράτος μέλος- 
συν-εισηγητής: δέκα χιλιάδες (10.000) €. 

6) Παράβολο για την αξιολόγηση συνεργιστικών ουσι¬ 
ών όταν η χώρα μας είναι κράτος μέλος-συν-εισηγητής: 
δέκα χιλιάδες (10.000) €. 

7) Παράβολο για την τροποποίηση των όρων έγκρι¬ 
σης δραστικών ουσιών όταν η χώρα μας είναι κράτος 
μέλος-εισηγητής: είκοσι χιλιάδες (20.000) €. 

8) Παράβολο για την τροποποίηση των όρων έγκρισης 
αντιφυτοτοξικών ουσιών όταν η χώρα μας είναι κράτος 
μέλος-εισηγητής: δύο χλιάδες πεντακόσια (2.500) €. 

9) Παράβολο για την τροποποίηση των όρων έγκρισης 
συνεργιστικών ουσιών όταν η χώρα μας είναι κράτος 
μέλος-εισηγητής: δύο χιλιάδες πεντακόσια (2,500) €. 

10) Παράβολο για την αξιολόγηση επιβεβαιωτικών 
στοιχείων σε συνέχεια της έγκρισης δραστικής, αντι- 
φυτοτοξικής ή συνεργιστικής ουσίας: πέντε χιλιάδες 
(5.000) €. 

11) Παράβολο για τον καθορισμό των τεχνικών προ¬ 
διαγραφών αναφοράς (ΓβίθΓθηοο ερθοίίίσαΐίοηε): δύο 
χιλιάδες (2000) €. 

12) Παράβολο για τον έλεγχο της ισοδυναμίας της τε¬ 
χνικά καθαρής δραστικής ουσίας και /ή για τον έλεγχο 
της ισοδυναμίας των προστατευομένων μελετών των 
στοιχείων ήδη εγκεκριμένων δραστικών ουσιών όταν η 
χώρα μας είναι κράτος μέλος-εισηγητής: 

α) Για τον έλεγχο της ισοδυναμίας της τεχνικά καθα¬ 
ρής δραστικής ουσίας: δύο χιλιάδες (2.000) €. 

β) Γ ια τον έλεγχο της ισοδυναμίας των προστατευο¬ 
μένων μελετών: δύο χιλιάδες (2.000) €. 

Το παράβολο 12α ανωτέρω κατατίθεται σε όλες τις 
περιπτώσεις ενώ το παράβολο 12β ανωτέρω κατατίθεται 
μόνο στις περιπτώσεις που αυτό απαιτείται. 

13) Παράβολο για τη χορήγηση, την τροποποίηση 
(διεύρυνση φάσματος δράσης), την ανανέωση οριστι¬ 
κής άδειας διάθεσης στην αγορά φυτοπροστατευτικών 
προϊόντων που περιέχουν εγκεκριμένες δραστικές, ή 
συνεργιστικές ή αντιφυτοτοξικές ουσίες ή ουσίες υπο¬ 
ψήφιες για αντικατάσταση όταν η χώρα μας είναι κρά¬ 
τος μέλος-εισηγητής: είκοσι χιλιάδες (20.000) €. 

14) Παράβολο για την επαναξιολόγηση με σκοπό την 
χορήγηση άδειας διάθεσης στην αγορά φυτοπροστα- 
τευτικών προϊόντων που περιέχουν εγκεκριμένες δρα¬ 
στικές ουσίες όταν για το εν λόγω σκεύασμα η μόνη 
ενδιαφερόμενη χώρα είναι η Ελλάδα (το σκεύασμα δεν 
έχει άδεια διάθεσης στην αγορά άλλης χώρας της ΕΕ): 
δεκαπέντε χιλιάδες (15.000) €. 

15) Παράβολο για την χορήγηση άδειας διάθεσης στην 
αγορά φυτοπροστατευτικού προϊόντος που περιέχει 
μόνο δραστικές ουσίες από τις ακόλουθες κατηγορίες: 

α) Μικρο-οργανισμούς και ιούς, 
β) Φυτικά ή ζωϊκά εκχυλίσματα, 
γ) Φερομόνες για μαζική καταπολέμηση, 
όταν η χώρα μας είναι κράτος μέλος-εισηγητής: δύο 
χιλιάδες (2.000) €/τμήμα του φακέλου για το οποίο υπο¬ 
βάλλονται στοιχεία. 

16) Παράβολο για την επαναξιολόγηση με σκοπό την 
χορήγηση οριστικής άδειας διάθεσης στην αγορά φυ- 
τοπροστατευτικού προϊόντος που περιέχει μόνο δρα¬ 
στικές ουσίες από τις ακόλουθες κατηγορίες: 

α) Μικρο-οργανισμούς και ιούς, 
β) Φυτικά ή ζωϊκά εκχυλίσματα, 
γ) Φερομόνες για μαζική καταπολέμηση, 
όταν για το εν λόγω σκεύασμα η μόνη ενδιαφερόμενη 
χώρα είναι η Ελλάδα (το σκεύασμα δεν έχει άδεια διάθε¬ 
σης στην αγορά άλλης χώρας της ΕΕ): δύο χιλιάδες (2.000) 
€/τμήμα του φακέλου για το οποίο υποβάλλονται στοιχεία. 

17) Παράβολο για την χορήγηση, την τροποποίηση 
(διεύρυνση φάσματος δράσης), την ανανέωση οριστικής 
άδειας διάθεσης στην αγορά με αμοιβαία αναγνώριση 
φυτοπροστατευτικών προϊόντων που περιέχουν εγκε¬ 
κριμένες δραστικές ή συνεργιστικές ή αντιφυτοτοξικές 
ουσίες ή ουσίες υποψήφιες για αντικατάσταση: επτά 
χιλιάδες (7.000) €. 

18) Παράβολο για τη χορήγηση εγκρίσεων διάθεσης 
στην αγορά σε σκευάσματα που περιέχουν ουσίες οι 
οποίες είναι απαραίτητες: δέκα χιλιάδες (10.000) €. 

19) Παράβολο για την χορήγηση άδειας διάθεσης στην 
αγορά φυτοπροστατευτικών προϊόντων που περιέχουν 
εγκεκριμένες δραστικές ουσίες για τα οποία απαιτείται 
η αξιολόγηση μέρους του συνολικού πακέτου μελετών: 
δύο χιλιάδες πεντακόσια (2.500) €/μέρος του φακέλου. 

20) Παράβολο για τη χορήγηση άδειας διάθεσης στην 
αγορά φυτοπροστατευτικών προϊόντων που περιέχουν 
εγκεκριμένες δραστικές ουσίες, για τα οποία γίνεται 
αναφορά με επιστολή πρόσβασης στα στοιχεία που 
έχουν ήδη κατατεθεί και αξιολογηθεί για άλλο πανο¬ 
μοιότυπο σκεύασμα: δύο χιλιάδες (2.000) €. 

21) Παράβολο για την παράταση άδειας διάθεσης στην 
αγορά φυτοπροστατευτικών προϊόντων που περιέχουν 
εγκεκριμένες δραστικές ουσίες, σε συνέχεια σχετικής 
απόφασης της Επιτροπής της Ευρωπαϊκής Ένωσης: 
εξακόσια (600) €. 

22) Παράβολο για τον προκαταρκτικό έλεγχο και τρο¬ 
ποποίηση υφιστάμενης άδειας διάθεσης στην αγορά 
φυτοπροστατευτικών προϊόντων σε συνέχεια έγκρισης 
όλων των δραστικών ουσιών που περιέχει το σκεύασμα: 
τριακόσια (300) €. 

23) Παράβολο για την παράταση προσωρινής άδειας 
διάθεσης στην αγορά φυτοπροστατευτικών προϊόντων 
τα οποία περιέχουν νέες δραστικές ουσίες για την Ευ¬ 
ρωπαϊκή Ένωση σε συνέχεια σχετικής απόφασης της 
Επιτροπής της Ευρωπαϊκής Ένωσης: εξακόσια (600) €. 


24) Παράβολο για τη χορήγηση άδειας διάθεσης στην 
αγορά φυτοπροστατευτικών προϊόντων για περιορι¬ 
σμένη και ελεγχόμενη χρήση σε ειδικές περιπτώσεις: 
χίλια (1.000) €. 

25) Παράβολο για τη διεύρυνση του φάσματος δράσης 
άδειας διάθεσης στην αγορά φυτοπροστατευτικών προ¬ 
ϊόντων για χρήσεις ήσσονος σημασίας: πεντακόσια (500) 
€/χρήση εφόσον απαιτείται αξιολόγηση και τριακόσια 
(300) €/χρήση εφόσον δεν απαιτείται αξιολόγηση. Το 
παράβολο αυτό κατατίθεται μόνο για τις περιπτώσεις 
διεύρυνσης υφιστάμενης εν ισχύ άδειας διάθεσης στην 
αγορά φυτοπροστατευτικού προϊόντος.. 

26) Παράβολο για την τροποποίηση αδειών διάθεσης 
στην αγορά φυτοπροστατευτικών προϊόντων εκτός του 
φάσματος δράσης, οι οποίες απαιτούν την αξιολόγηση 
στοιχείων από τους αξιολογητές: δύο χιλιάδες (2.000) €. 

27) Παράβολο για την τροποποίηση άδειας διάθεσης 
στην αγορά φυτοπροστατευτικών προϊόντων εκτός του 
φάσματος δράσης, οι οποίες δεν απαιτούν την αξιο¬ 
λόγηση στοιχείων από τους αξιολογητές: τριακόσια 
(300) €/αίτηση. 

28) Παράβολο για την αξιολόγηση συμπληρωματι¬ 
κών στοιχείων που αναφέρονται στην άδεια διάθεσης 
στην αγορά του φυτοπροστατευτικού προϊόντος: χίλια 
( 1 . 000 ) €. 

29) Παράβολο για τη χορήγηση άδειας παράλληλου 
εμπορίου φυτοπροστατευτικών προϊόντων: δύο χιλιάδες 
( 2 . 000 ) €. 

30) Παράβολο για τη χορήγηση άδειας διάθεσης στην 
αγορά προσθέτων: τρεις χιλιάδες πεντακόσια (3.500) €. 

31) Παράβολο για τον έλεγχο και την αξιολόγηση εν¬ 
στάσεων σε θέματα εγκρίσεων φυτοπροστατευτικών 
προϊόντων: τέσσερεις χιλιάδες (4.000) €. 

32) Παράβολο για τη χορήγηση βεβαιώσεων, επικυρω¬ 
μένων αντιγράφων εγκρίσεων και αξιολογήσεων φυτο¬ 
προστατευτικών προϊόντων: 

α) Χορήγηση βεβαίωσης περί ισχύος της άδειας δι¬ 
άθεσης στην αγορά στην ελληνική και αγγλική εκτός 
αυτών που εκδίδονται από την Συντονιστική Εθνική 
Αρχή όταν για διοικητικούς λόγους δεν έχει εκδοθεί 
απόφαση παράτασης ή ανανέωσης: πενήντα (50) €/βε- 
βαίωση/σκεύασμα. 

β) Επικυρωμένα αντίγραφα εγκρίσεων: είκοσι (20) €/ 
αντίγραφο έγκρισης. 

γ) Αξιολόγηση φυτοπροστατευτικού προϊόντος σε 
έντυπη ή ηλεκτρονική μορφή: εκατό (100) €/φυτοπρο- 
στατευτικό προϊόν. 

33) . Παράβολο για την εισαγωγή φυτοπροστατευτι¬ 
κών προϊόντων από χώρες εκτός Ευρωπαϊκής Ένωσης: 
τριακόσια (300) €/σκεύασμα. 

34) Παράβολο για την εισαγωγή τεχνικά καθαρής 
ουσίας από χώρες εκτός Ευρωπαϊκής Ένωσης: εκατόν 
πενήντα (150) €/δραστική ουσία. 

Α.2 ΦΥΤΟΠΡΟΣΤΑΤΕΥΤΙΚΑ ΠΡΟΪΟΝΤΑ ΠΟΥ ΠΕΡΙΕ¬ 
ΧΟΥΝ ΑΠΟΚΛΕΙΣΤΙΚΑ ΔΡΑΣΤΙΚΕΣ ΟΥΣΙΕΣ ΧΑΜΗΛΟΥ 
ΚΙΝΔΥΝΟΥ ΣΥΜΦΩΝΑ ΜΕ ΤΟΝ ΚΑΝΟΝΙΣΜΟ 1107/2009 

1) Παράβολο για την αξιολόγηση δραστικών ουσιών 
χαμηλού κινδύνου όταν η χώρα μας είναι κράτος μέ- 
λος-εισηγητής: είκοσι χιλιάδες πεντακόσια (20.500) €. 

2) Παράβολο για την αξιολόγηση δραστικών ουσιών 
χαμηλού κινδύνου όταν η χώρα μας είναι κράτος μέ- 
λος-συν-εισηγητής: επτά χιλιάδες πεντακόσια (7.500) €., 

3) Παράβολο για την τροποποίηση των όρων έγκρισης 
δραστικών ουσιών χαμηλού κινδύνου όταν η χώρα μας 
είναι κράτος μέλος-εισηγητής: πέντε χιλιάδες (5.000) €. 

4) Παράβολο για την αξιολόγηση επιβεβαιωτικών στοι¬ 
χείων σε συνέχεια της έγκρισης δραστικής, ουσίας χα¬ 
μηλού κινδύνου: χίλια πεντακόσια (1.500) €. 

5) Παράβολο για τον καθορισμό των τεχνικών προδι¬ 
αγραφών αναφοράς (ΓθίθΓθηοθ ερθοίίιοαίίοπε): εξακόσια 
(600) €. 

6) Παράβολο για τη χορήγηση την τροποποίηση (δι¬ 
εύρυνση φάσματος δράσης), την ανανέωση προσωρινής 
ή οριστικής άδειας διάθεσης στην αγορά φυτοπροστα- 
τευτικών προϊόντων που περιέχουν εγκεκριμένες δρα¬ 
στικές ουσίες χαμηλού κινδύνου όταν η χώρα μας είναι 
κράτος μέλος-εισηγητής: πέντε χιλιάδες (5.000) €. 

7) Παράβολο για τη χορήγηση, την τροποποίηση (δι¬ 
εύρυνση φάσματος δράσης), την ανανέωση προσωρινής 
ή οριστικής άδειας διάθεσης στην αγορά φυτοπροστα- 
τευτικών προϊόντων με αμοιβαία αναγνώριση, που περι¬ 
έχουν εγκεκριμένες δραστικές ουσίες χαμηλού κινδύνου: 
δύο χιλιάδες (2000) €. 

8) Παράβολο για την χορήγηση άδειας διάθεσης στην 
αγορά φυτοπροστατευτικών προϊόντων που περιέχουν 
εγκεκριμένες δραστικές ουσίες χαμηλού κινδύνου, για 
τα οποία γίνεται αναφορά με επιστολή πρόσβασης στα 
στοιχεία που έχουν ήδη κατατεθεί και αξιολογηθεί για 
άλλο πανομοιότυπο σκεύασμα: διακόσια (200) €. 

9) Παράβολο για την παράταση άδειας διάθεσης στην 
αγορά φυτοπροστατευτικών προϊόντων με δραστικές 
ουσίες χαμηλού κινδύνου που έχουν εγκριθεί, για την 
ΕυρωπαϊκήΈνωση σε συνέχεια σχετικής απόφασης της 
Επιτροπής της Ευρωπαϊκής Ένωσης: διακόσια (200) €. 

10) Παράβολο για την ανανέωση άδειας διάθεσης στην 
αγορά φυτοπροστατευτικών προϊόντων που περιέχουν 
δραστικές ουσίες χαμηλού κινδύνου που έχουν εγκριθεί, 
μετά την παρέλευση της χρονικής ισχύος της άδειας 
κυκλοφορίας: πενήντα (50) €. 

11) Παράβολο για την παράταση προσωρινής άδειας 
διάθεσης στην αγορά φυτοπροστατευτικών προϊόντων, 
τα οποία περιέχουν νέες δραστικές ουσίες χαμηλού 
κινδύνου για την ΕυρωπαϊκήΈνωση στη συνέχεια σχετι¬ 
κής απόφασης της Επιτροπής της Ευρωπαϊκής Ένωσης: 
εκατό (100) €. 

12) Παράβολο για τη χορήγηση άδειας διάθεσης στην 
αγορά φυτοπροστατευτικών προϊόντων χαμηλού κινδύ¬ 
νου για περιορισμένη και ελεγχόμενη χρήση σε ειδικές 
περιπτώσεις: τριακόσια (300) €. 

13) Παράβολο για τη διεύρυνση του φάσματος δρά¬ 
σης άδειας διάθεσης στην αγορά φυτοπροστατευτικών 
προϊόντων χαμηλού κινδύνου για χρήσεις ήσσονος ση¬ 
μασίας: πενήντα (50) €. 

14) Παράβολο για την τροποποίηση αδειών διάθεσης 
στην αγορά φυτοπροστατευτικών προϊόντων χαμηλού 
κινδύνου εκτός του φάσματος δράσης, οι οποίες απαι¬ 
τούν την αξιολόγηση στοιχείων από τους αξιολογητές: 
χίλια (1.000) € 

15) Παράβολο για την τροποποίηση άδειας διάθεσης 
στην αγορά φυτοπροστατευτικών προϊόντων χαμηλού 
κινδύνου εκτός του φάσματος δράσης, οι οποίες δεν 
απαιτούν την αξιολόγηση στοιχείων από τους αξιολο- 
γητές: πενήντα (50) €/αίτηση. 

16) Παράβολο για την αξιολόγηση συμπληρωματικών 
στοιχείων που αναφέρονται στην άδεια διάθεσης στην 


αγορά του φυτοπροστατευτικού προϊόντος: τριακόσια 
(300) €. 

17) Παράβολο για τη χορήγηση άδειας παράλληλου 
εμπορίου φυτοπροστατευτικών προϊόντων χαμηλού 
κινδύνου: πεντακόσια (500) €. 

18) Παράβολο για τον έλεγχο και την αξιολόγηση εν¬ 
στάσεων σε θέματα εγκρίσεων φυτοπροστατευτικών 
προϊόντων που περιέχουν ουσίες χαμηλού κινδύνου: 
χίλια (1.000) €. 

19) Παράβολο για τη χορήγηση βεβαιώσεων, επικυ¬ 
ρωμένων αντιγράφων εγκρίσεων και αξιολογήσεων φυ¬ 
τοπροστατευτικών προϊόντων που περιέχουν ουσίες 
χαμηλού κινδύνου: 

α) Χορήγηση βεβαίωσης στην ελληνική και αγγλική 
εκτός αυτών που εκδίδονται από την Συντονιστική Εθνι¬ 
κή Αρχή όταν για διοικητικούς λόγους δεν έχει εκδο- 
θεί απόφαση παράτασης ή ανανέωσης περί ισχύος της 
άδειας διάθεσης στην αγορά: πενήντα (50) €/βεβαίωση/ 
σκεύασμα. 

β) Επικυρωμένα αντίγραφα εγκρίσεων: είκοσι (20) €/ 
αντίγραφο έγκρισης. 

γ) Αξιολόγηση φυτοπροστατευτικού προϊόντος σε 
έντυπη ή ηλεκτρονική μορφή: εκατό (100) €/φυτοπρο- 
στατευτικό προϊόν. 

20) Παράβολο για την εισαγωγή φυτοπροστατευτικού 
προϊόντος χαμηλού κινδύνου από χώρες εκτός Ευρω¬ 
παϊκής Ένωσης: διακόσια (200) €/σκεύασμα. 

21) Παράβολο για την εισαγωγή τεχνικά καθαρής ου¬ 
σίας χαμηλού κινδύνου από χώρες εκτός Ευρωπαϊκής 
Ένωσης: εκατόν πενήντα (150) €/δραστική ουσία. 

Β. ΣΚΕΥΑΣΜΑΤΑ ΦΥΤΟΠΡΟΣΤΑΣΙΑΣ ΠΟΥ ΠΕΡΙΕΧΟΥΝ 
ΜΑΚΡΟ-ΟΡΓΑΝΙΣΜΟΥΣ (Αρθρο 48 του ν. 4036/2012) 

1) Παράβολο για την εγγραφή μακροβιακών σκευα¬ 
σμάτων στον εθνικό κατάλογο: 

α) Για τον έλεγχο της πληρότητας του φακέλου: εκατό 
( 100 ) €. 

β) Για την αξιολόγηση των στοιχείων του φακέλου: 
χίλια (1.000) €. 

2) Παράβολο για την παραγωγή μακροβιακών σκευα¬ 
σμάτων: χίλια (1.000) €. 

Γ. ΠΕΙΡΑΜΑΤΙΚΕΣ ΜΟΝΑΔΕΣ 

1) Παράβολο για την αναγνώριση Πειραματικών Μο¬ 
νάδων διεξαγωγής πειραμάτων αγρού: δύο χιλιάδες 
( 2 . 000 ) €. 

2) Παράβολο για την ανανέωση της αναγνώρισης Πει¬ 
ραματικών Μονάδων διεξαγωγής πειραμάτων αγρού: 
εξακόσια (600) €. 

3) Παράβολο κατ έτος για την διεξαγωγή πειραμάτων 
αγρού από τις Πειραματικές Μονάδες: χίλια (1.000) €. 

4) Παράβολο για την έκδοση άδειας πειραματισμού: 
πεντακόσια (500) €. 

Δ. ΥΠΟΛΕΙΜΜΑΤΑ ΦΥΤΟΠΡΟΣΤΑΤΕΥΤΙΚΩΝ ΠΡΟΪΟ¬ 
ΝΤΩΝ 

1) Παράβολο για την αξιολόγηση στοιχείων (μεθόδων 
ανάλυσης, τοξικολογίας, υπολειμμάτων) με σκοπό τον 
καθορισμό ανωτάτων ορίων υπολειμμάτων για δραστική 
ουσία που δεν έχει εγκριθεί: 

α) Γ ια τον έλεγχο πληρότητας του φακέλου: πεντα¬ 
κόσια (500) €. 

β) Για την αξιολόγηση των στοιχείων του φακέλου: 

ί για ορισμό Μεγίστου Ορίου Υπολειμμάτων σε 1-2 
χρήσεις: δύο χιλιάδες (2.000) €. 

ϋ. για ορισμό Μεγίστου Ορίου Υπολειμμάτων σε 3-5 
χρήσεις: τέσσερις χιλιάδες (4.000) €. 

ιϋ. για ορισμό Μεγίστου Ορίου Υπολειμμάτων σε πε¬ 
ρισσότερες από 5 χρήσεις: έξη χιλιάδες (6.000) €. 

2) Παράβολο για την αξιολόγηση στοιχείων (μεθόδων 
ανάλυσης, τοξικολογίας, υπολειμμάτων) με σκοπό τον 
καθορισμό ανωτάτων ορίων υπολειμμάτων για δραστική 
ουσία που έχει εγκριθεί: 

α) Για τον έλεγχο πληρότητας του φακέλου: πεντα¬ 
κόσια (500) €. 

β) Για την αξιολόγηση των στοιχείων του φακέλου: 
δύο χιλιάδες (2.000) €. 

Ε. ΑΛΛΕΣ ΚΑΤΗΓΟΡΙΕΣ ΠΑΡΑΒΟΛΩΝ 

1) Παράβολο για την αναγγελία έναρξης εμπορίας λια¬ 
νικής πώλησης γεωργικών φαρμάκων: επτακόσια (700) €. 

2) Παράβολο για την αναγγελία έναρξης εμπορίας 
χονδρικής πώλησης γεωργικών φαρμάκων: χίλια πε¬ 
ντακόσια (1.500) €. 

3) Παράβολο για τη διενέργεια κατ’ ένσταση εργα¬ 
στηριακής ανάλυσης γεωργικών φαρμάκων: πεντακόσια 
(500) €. Στην περίπτωση αυτή το παράβολο επιστρέ- 
φεται, αν η δεύτερη ανάλυση αποδείξει βάσιμους τους 
αναφερόμενους στην ένσταση ισχυρισμούς. 

4) Παράβολο για τη διενέργεια κατ’ ένσταση εργα¬ 
στηριακής ανάλυσης υπολειμμάτων γεωργικών φαρ¬ 
μάκων σε παραγόμενα ή εισαγόμενα προϊόντα φυτικής 
προέλευσης: τριακόσια (300) €. Στην περίπτωση αυτή 
το παράβολο επιστρέφεται, αν η δεύτερη ανάλυση απο¬ 
δείξει βάσιμους τους αναφερόμενους στην ένσταση 
ισχυρισμούς. 

5) Παράβολο για την αρχική εγγραφή στο Μητρώο 
Βιομηχανιών και Βιοτεχνιών Παρασκευής γεωργικών 
Φαρμάκων: χίλια (1.000) €. 

6) Παράβολο για την τροποποίηση της αρχικής εγ¬ 
γραφής στο Μητρώο Βιομηχανιών και Βιοτεχνιών Πα¬ 
ρασκευής γεωργικών Φαρμάκων: τριακόσια (300) ευρώ. 

7) Παράβολο για την διενέργεια της ζητούμενης από 
ιδιώτες επίσημης ανάλυσης φυτοπροστατευτικών προ¬ 
ϊόντων, βιοκτόνων και άλλων σκευασμάτων αρμοδιότη¬ 
τας του Υπουργείου Αγροτικής Ανάπτυξης και Τροφίμων 
στα αρμόδια εργαστήρια: διακόσια (200) €. 

8) Παράβολο για την διενέργεια της ζητούμενης από 
ιδιώτες επίσημης ανάλυσης υπολειμμάτων φυτοπροστα¬ 
τευτικών προϊόντων σε γεωργικά προϊόντα στα αρμόδια 
εργαστήρια (ανά δείγμα για όλα τα σκευάσματα που 
μπορεί να χρησιμοποιήθηκαν): εκατό (100) €. 

Αρθρο 2 

(Διαδικασία καταβολής παραβολών) 

1. Τα παράβολα εισπράττονται σύμφωνα με την Κ.Υ.Α. 
334133/2006 (ΒΊ829). 

2. Γ ια όλες τις κατηγορίες αιτήσεων το προβλεπόμε- 
νο παράβολο κατατίθεται και συνοδεύει την σχετική 
αίτηση 

3. Αιτήσεις οι οποίες δεν συνοδεύονται από το σχετικό 
παράβολο απορρίπτονται και δεν εξετάζονται. 

4. Τυχόν καταβληθέντα παράβολα των οποίων δεν 
έγινε χρήση επιστρέφονται. 

Άρθρο 3 

(Λοιπές διατάξεις) 

1. Τα μέχρι σήμερα κατατεθέντα παράβολα που συ¬ 
νοδεύουν τις αιτήσεις θεωρούνται επαρκή. 


Από της δημοσιεύσεως της παρούσας καταργείται 
κάθε άλλη σχετική απόφαση μας που ρυθμίζει το θέμα. 

2. Από της δημοσιεύσεως της παρούσης στην Επίση¬ 
μη Εφημερίδα της Κυβέρνησης καταργείται η με αριθ. 
9158/92269/7-9-2012 (ΦΕΚ 2535/Β') Κοινή Υπουργική 
Απόφαση των Υπουργών Οικονομικών και Αγροτικής 
Ανάπτυξης και Τροφίμων. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 30 Ιουλίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ 
ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΙΩΑΝΝΗΣ ΣΤΟΥΡΝΑΡΑΣ ΜΑΞΙΜΟΣ ΧΑΡΑΚΟΠΟΥΛΟΣ 
-♦- 

Αριθ. απόφ. 697/129 (4) 

Καθορισμός μεθοδολογίας υπολογισμού Καθαρού 
Κόστους Καθολικής Ταχυδρομικής Υπηρεσίας. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ ΚΑΙ 
ΤΑΧΥΔΡΟΜΕΙΩΝ (Ε.Ε.Τ.Τ.) 

Έχοντας υπόψη: 

α) το ν. 4053/2012 «Ρύθμιση λειτουργίας της ταχυ¬ 
δρομικής αγοράς, θεμάτων ηλεκτρονικών επικοινωνιών 
και άλλες διατάξεις», ιδίως το άρθρο 5 παρ. 1 εδ. ζ’, 
καθώς και το Παράρτημα I Μέρος Β' αυτού (ΦΕΚ 44/ 
Α'/07.03.2012) σύμφωνα με τα οποία η Ε.Ε.Τ.Τ. «καθορίζει 
με απόφασή της τον τρόπο υπολογισμού του καθαρού 
κόστους της καθολικής υπηρεσίας, σύμφωνα με τα ορι¬ 
ζόμενα στο Παράρτημα I. Ενημερώνεται από το φορέα 
καθολικής υπηρεσίας για το καθαρό κόστος που προ¬ 
κύπτει από την υποχρέωσή του για παροχή καθολικής 
υπηρεσίας και το επαληθεύει.», 
β) το ν. 4070/2012 «Ρυθμίσεις Ηλεκτρονικών Επικοινω¬ 
νιών, Μεταφορών, ΔημοσίωνΈργων και άλλες διατάξεις» 
(ΦΕΚ 82/Α/10.04.2012), 

γ) την Ε.Ε.Τ.Τ. Α.Π. 375/10/14.02.2006 «Κανονισμός Διαδι¬ 
κασίας Δημόσιας Διαβούλευσης» (ΦΕΚ 314/Β/16.03.2006), 
δ) την Ε.Ε.Τ.Τ. Α.Π. 301/28/2003 «Κανονισμός προσδιορι¬ 
σμού αντικειμενικών τρόπων κοστολόγησης που εφαρ¬ 
μόζονται στο εσωτερικό λογιστικό σύστημα του Φορέα 
Παροχής Καθολικής Υπηρεσίας» (ΦΕΚ 1993/Β'/21.12.2003), 
ε) την Ε.Ε.Τ.Τ. Α.Π.: 664/56/10.09.2012 «Διεξαγωγή Δημό¬ 
σιας Διαβούλευσης, αναφορικά με τον Κανονισμό περί 
καθορισμού της μεθοδολογίας του Καθαρού Κόστους 
της Καθολικής Ταχυδρομικής Υπηρεσίας», καθώς και 
τις απαντήσεις των ενδιαφερομένων φορέων στην ως 
άνω δημόσια διαβούλευση που διεξήγαγε η Ε.Ε.Τ.Τ., κατά 
το χρονικό διάστημα, από 12.09.2012 έως και 21.09.2012, 
όπως αυτές δημοσιεύθηκαν στην ιστοσελίδα της Ε.Ε.Τ.Τ., 
στ) την υπ’ αριθμ. 27819/Φ.600/12.07.2013 Εισήγηση της 
αρμόδιας Υπηρεσίας της Ε.Ε.Τ.Τ., 
ζ) το γεγονός ότι από τις διατάξεις της παρούσας 
Απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, ούτε σε βάρος του προϋπολογι¬ 
σμού της Ε.Ε.Τ.Τ., και ύστερα από προφορική εισήγηση 
των Προέδρου και Αντιπροέδρου της Ε.Ε.Τ.Τ. (Μ. Σακκά), 
Επειδή: 

1. από τις διατάξεις του Ν. 4053/2012 εξουσιοδοτείται 
η Ε.Ε.Τ.Τ. για την έκδοση δευτερογενούς νομοθεσίας, 
σχετικά με τον καθορισμό του τρόπου υπολογισμού του 
καθαρού κόστους της καθολικής υπηρεσίας. 

2. στο πλαίσιο αυτό, η Ε.Ε.Τ.Τ. διεξήγαγε Δημόσια 
Διαβούλευση σχετικά με τον καθορισμό του τρόπου 
υπολογισμού του καθαρού κόστους της καθολικής υπη¬ 
ρεσίας, η οποία διεξήχθη κατά το χρονικό διάστημα, 
από 12.09.2012 έως και 21.09.2012, τα αποτελέσματα της 
οποίας ελήφθησαν υπόψη από την Ε.Ε.Τ.Τ. κατά τη σύ¬ 
νταξη της παρούσας, αποφασίζει: 

Γενικές Διατάξεις: 

Άρθρο 1 

Πεδίο Εφαρμογής 

Η παρούσα Απόφαση καθορίζει τον τρόπο υπολογι¬ 
σμού του καθαρού κόστους της Καθολικής Υπηρεσίας, 
σύμφωνα με την παρ. ζ του άρθρου 5 του ν. 4053/2012 
«Ρύθμιση λειτουργίας της ταχυδρομικής αγοράς, θεμά¬ 
των ηλεκτρονικών επικοινωνιών και άλλες διατάξεις», 
καθώς και το Παράρτημα I αυτού. 

Άρθρο 2 

Ορισμοί 

1. Στο πλαίσιο της παρούσας Απόφασης, ως Καθαρό 
Κόστος Καθολικής Υπηρεσίας (ΚΚΚΥ), ορίζεται κάθε 
κόστος συναφές και αναγκαίο για τη λειτουργία της 
παροχής καθολικής ταχυδρομικής υπηρεσίας, το οποίο 
υπολογίζεται, ως η διαφορά μεταξύ του καθαρού κό¬ 
στους της λειτουργίας του φορέα παροχής καθολικής 
ταχυδρομικής υπηρεσίας του άρθρου 6 του ν. 4053/2012 
με υποχρεώσεις παροχής καθολικής ταχυδρομικής υπη¬ 
ρεσίας και του κόστους λειτουργίας του ιδίου φορέα 
παροχής χωρίς υποχρεώσεις παροχής καθολικής τα¬ 
χυδρομικής υπηρεσίας. 

2. Άλλοι όροι οι οποίοι χρησιμοποιούνται στην πα¬ 
ρούσα Απόφαση έχουν την έννοια που τους αποδίδεται 
στο ν. 4053/2012. 

Άρθρο 3 

Γενικές Αρχές Κοστολόγησης 

Κατά τον υπολογισμό του Καθαρού Κόστους της Κα¬ 
θολικής Ταχυδρομικής Υπηρεσίας ισχύουν και εφαρμό¬ 
ζονται οι Αρχές Κοστολόγησης, όπως περιγράφονται 
στον «Κανονισμό προσδιορισμού αντικειμενικών τρόπων 
κοστολόγησης που εφαρμόζονται στο εσωτερικό λο¬ 
γιστικό σύστημα του Φορέα Παροχής Καθολικής Υπη¬ 
ρεσίας». 

Αρθρο 4 

Προσδιορισμός γενικών αρχών για τον Υπολογισμό 
του καθαρού κόστους της υποχρέωσης παροχής 
Καθολικής Υπηρεσίας 

1. Ο υπολογισμός του Καθαρού Κόστους Καθολικής 
Υπηρεσίας συνεκτιμά τα οφέλη, συμπεριλαμβανομέ¬ 
νων των άυλων οφελών και οφελών της αγοράς που 
αποκομίζει ο φορέας παροχής ταχυδρομικών υπηρεσι¬ 
ών (Φ.Π.Κ.Υ.) στον οποίο έχει ανατεθεί η παροχή της 
καθολικής ταχυδρομικής υπηρεσίας, του δικαιώματος 
για εύλογα κέρδη και των κινήτρων της αποτελεσμα- 
τικότητας σε σχέση με το κόστος. 

2. Ο υπολογισμός βασίζεται στο κόστος που προκύ¬ 
πτει από: 

α') στοιχεία των καθολικών υπηρεσιών/προϊόντων, 
οι οποίες μπορούν να παρέχονται μόνον με ζημία ή 
με συνθήκες κόστους που δεν εμπίπτουν στα συνήθη 


εμπορικά πρότυπα. Η κατηγορία αυτή είναι δυνατόν 
να περιλαμβάνει στοιχεία υπηρεσιών, όπως ενδεικτικά: 
ί) ο αριθμός ημερών διανομής, 
ϋ) ο αριθμός σημείων πρόσβασης, 
ίϋ) η προσιτότητα των τιμών, 
ίν) η εφαρμογή ενιαίων τιμών και 
ν) οι δωρεάν υπηρεσίες σε άτομα τυφλά ή με σοβαρά 
προβλήματα όρασης. 

β') ειδικούς χρήστες ή ομάδες χρηστών καθολικών 
υπηρεσιών που μπορούν να εξυπηρετούνται μόνον με 
ζημία ή με συνθήκες κόστους που δεν εμπίπτουν στα 
συνήθη εμπορικά πρότυπα, λόγω του κόστους παροχής 
της συγκεκριμένης υπηρεσίας, των σχετικών εσόδων και 
ενδεχομένων ενιαίων τιμών. 

3. Η διαδικασία υπολογισμού του καθαρού κόστους 
διακρίνεται στα ακόλουθα στάδια: 

α') Καθορισμός του μοντέλου αναφοράς, δηλαδή, του 
τρόπου λειτουργίας του Φορέα Παροχής Καθολικής 
Υπηρεσίας χωρίς υποχρεώσεις καθολικής υπηρεσίας, 
ο οποίος διενεργείται από τον ίδιο τον φορέα, 
β') Αξιολόγηση του μοντέλου αναφοράς, ώστε αυτό 
να είναι αξιόπιστο και βιώσιμο, η οποία διενεργείται 
από την Ε.Ε.Τ.Τ., 

γ') Υπολογισμός του καθαρού κόστους (σε περίπτω¬ 
ση που διαπιστωθεί η ύπαρξή του), ως η διαφορά του 
καθαρού κόστους που προκύπτει από τη λειτουργία 
του Φ.Π.Κ.Υ. με και χωρίς υποχρεώσεις παροχής Καθο¬ 
λικής Υπηρεσίας, ο οποίος διενεργείται από τον ίδιο 
τον φορέα, 

δ') Επαλήθευση του υπολογισμού του καθαρού κό¬ 
στους, η οποία διενεργείται από την Ε.Ε.Τ.Τ. και 

Αρθρο 5 

Αρχές καθορισμού μοντέλου αναφοράς 

1. Το μοντέλο αναφοράς σχεδιάζεται και υλοποιείται 
από τον Φ.Π.Κ.Υ., βασίζεται στην επιχειρηματική στρα¬ 
τηγική του και τον τρόπο με τον οποίο θα λειτουρ¬ 
γούσε στην αγορά, χωρίς την υποχρέωση Καθολικής 
Υπηρεσίας. Το μοντέλο θα πρέπει να απεικονίζει το 
επίπεδο ποιότητας που θα προσέφερε ο Φ.Π.Κ.Υ. για 
κάθε υπηρεσία/προϊόν. 

2. Το πλαίσιο λειτουργίας του Φ.Π.Κ.Υ. που θα χρησι¬ 
μοποιηθεί για το μοντέλο αναφοράς θα πρέπει να είναι 
ταυτόσημο με την υπάρχουσα κατάσταση (οικονομική, 
πολιτική, κοινωνική και τεχνολογική), ιδίως σε ό,τι αφο¬ 
ρά το επίπεδο του ανταγωνισμού και ανοίγματος της 
αγοράς, τη διαθέσιμη τεχνολογία και το βαθμό αποτε- 
λεσματικότητας του Φορέα. 

3. Το μοντέλο θα περιλαμβάνει, εκτός της ανάλυσης 
του κόστους, και την επίδραση που θα έχει στη ζήτηση 
και, κατά συνέπεια, στα έσοδα του Φ.Π..Κ.Υ. 

4. Ειδικότερα, το μοντέλο θα πρέπει, κατ’ ελάχιστον, 
να περιλαμβάνει τον τρόπο λειτουργίας του Φ.Π.Κ.Υ. 
χωρίς υποχρεώσεις Καθολικής Υπηρεσίας σε ό,τι αφορά: 

α'. τη συχνότητα διανομής, 

β'. τα σημεία πρόσβασης, 

γ'. τη γεωγραφική κάλυψη, 

δ'. τις προσφερόμενες υπηρεσίες και προϊόντα 

ε'. το επίπεδο ποιότητας των υπηρεσιών, 

στ'. την τιμολόγηση των υπηρεσιών. 

5. Το μοντέλο θα πρέπει να είναι, όσο το δυνατόν 
απλό και επαληθεύσιμο, με το μικρότερο δυνατό αριθμό 
παραδοχών. 

6. Το μοντέλο παραμένει το ίδιο για κάθε περίοδο 
υπολογισμού, ενώ τα στοιχεία, τα οποία χρησιμοποιού¬ 
νται, ως βάση υπολογισμού, πρέπει να είναι αξιόπιστα. 
Αξιόπιστα, θεωρούνται τα στοιχεία τα οποία πληρούν, 
σωρευτικά, τις ακόλουθες προϋποθέσεις: 

α'. αποτυπώνουν πιστά τα οικονομικά, επιχειρησιακά, 
κοινωνικά και πολιτικά δεδομένα, 
β'. δεν παρουσιάζουν εσκεμμένες ή/και συστηματικές 
παραποιήσεις, 

γ'. δεν περιέχουν κάποιο ουσιώδες σφάλμα, 
δ'. είναι πλήρη, 

ε'. η προετοιμασία τους γίνεται με αντικειμενικό τρό¬ 
πο, και, παράλληλα, κατά την άσκηση των κρίσεων και 
τη διενέργεια των αναγκαίων υποθέσεων τηρείται, κατ’ 
ελάχιστον, ο βαθμός επιμέλειας που απαιτείται κατά τα 
συναλλακτικά ήθη. 

Άρθρο 6 

Αξιολόγηση μοντέλου αναφοράς 

1. Η Ε.Ε.Τ.Τ. αξιολογεί το μοντέλο αναφοράς του 
Φ.Π.Κ.Υ., ως προς την αξιοπιστία και την εμπορική βι- 
ωσιμότητά του, δεδομένου ότι αποτελεί τη βάση υπο¬ 
λογισμού του καθαρού κόστους Καθολικής Υπηρεσίας, 
λαμβάνοντας υπόψη και συγκρίσιμους δείκτες αναφο¬ 
ράς της Ελληνικής και Διεθνούς ταχυδρομικής αγοράς. 

2. Ο έλεγχος της αξιοπιστίας και της βιωσιμότητας 
του μοντέλου περιλαμβάνει όλες τις επιπτώσεις που θα 
είχε, στην πράξη, η αλλαγή του τρόπου λειτουργίας του 
Φ.Π.Κ.Υ., όπως, ενδεικτικά: 

α'. η διακοπή της χρήσης ταχυδρομικών υπηρεσιών/ 
προϊόντων ή ενδεχόμενες μετατροπές στη λειτουργία 
του δικτύου, σε περίπτωση υποβάθμισης των χαρακτη¬ 
ριστικών της υπηρεσίας, 

β'. η επίδραση σε όλα τα προϊοντα/υπηρεσίες που 
ενδέχεται να επηρεασθούν, 
γ'. η πιθανότητα μετακίνησης των χρηστών σε άλλα 
προϊοντα/υπηρεσίες, 

δ'. η ικανοποίηση των χρηστών από τη λειτουργία του 
Φ.Π.Κ.Υ., βάσει του μοντέλου αναφοράς. 

3. Η Ε.Ε.Τ.Τ., εφόσον, κατά την κρίση της, είναι απα¬ 
ραίτητο, υποβάλλει στο Φ.Π.Κ.Υ. βελτιωτικές προτάσεις 
τροποποίησης του μοντέλου, σύμφωνα με τα ανωτέρω. 

Αρθρο 7 

Υπολογισμός του καθαρού κόστους της Καθολικής 
Υπηρεσίας 

1. Ο Φ.Π.Κ.Υ., αφού προβεί σε ενδεχόμενες τροποποι¬ 
ήσεις του μοντέλου αναφοράς, βάσει των προτάσεων 
της Ε.Ε.Τ.Τ., πραγματοποιεί, μία βήμα - βήμα, ανάλυση 
για κάθε στοιχείο των υποχρεώσεων της Καθολικής 
Υπηρεσίας και υπολογίζει ποιο θα ήταν το αποτέλεσμα 
σε επίπεδο κόστους, εσόδων και κέρδους/ζημίας, στην 
περίπτωση που το μοντέλο αναφοράς προβλέπει αλ¬ 
λαγές στο στοιχείο αυτό της Καθολικής Υπηρεσίας. Σε 
περίπτωση που αυτό δεν είναι εφικτό, αλλά, η αλλαγή 
σε κάποιο στοιχείο της Καθολικής Υπηρεσίας επηρεάζει 
και κάποιο άλλο, γίνεται κοινή ανάλυση των στοιχείων 
αυτών, με τρόπο ώστε να μην υπολογίζονται διπλά εν¬ 
δεχόμενα, άμεσα ή έμμεσα οφέλη και στοιχεία κόστους. 

Για όλους τους υπολογισμούς χρησιμοποιούνται στοι¬ 
χεία από το εγκεκριμένο από την Ε.Ε.Τ.Τ. κοστολογικό 
σύστημα του Φ.Π.Κ.Υ. 


2. Ο Φ.Π.Κ.Υ., υπολογίζει, στη συνέχεια, τα άυλα και τα 
εμπορικά οφέλη της αγοράς που αποκομίζει, υπό την 
ιδιότητά του ως Φ.Π.Κ.Υ., και τον τρόπο με τον οποίο 
αυτά επηρεάζονται από το μοντέλο αναφοράς, όπως 
ενδεικτικά: 

α'. αύξηση της ζήτησης σε κερδοφόρα προϊόντα, μέσω 
της πώλησης ζημιογόνων προϊόντων, 
β'. μετεξέλιξη ζημιογόνων περιοχών/πελατών σε κερ- 
δοφόρους, 

γ'. οικονομίες κλίμακας και εύρους, 
δ'. δυνατότητες διαφήμισης, 

ε'. χρηματοοικονομικό όφελος από προϊόντα/υπηρε- 
σίες που προπληρώνονται, 
στ'. χαμηλό κόστος συναλλαγών και εμπορικό όφελος, 
λόγω ενιαίας τιμής, 

ζ'. διαπραγματευτική ισχύς με Κυβέρνηση, Ρυθμιστή, 
εργαζόμενους και προμηθευτές, 
η'. ειδικά προνόμια (λ.χ. σχετικά με την απόκτηση και 
κίνηση μεταφορικών μέσων, τελωνειακές διαδικασίες 
κ.τ.λ.), 

θ', παρουσία και παροχή υπηρεσιών (ταχυδρομικών 
και άλλων) σε όλη την επικράτεια, 
ι'. εταιρική φήμη και αναγνωρισιμότητα, 
ια'. προνομιακή τοποθέτηση στην αγορά φιλοτελι¬ 
σμού, 

ιβ'. βάσεις δεδομένων χρηστών, διευθύνσεων και αλ¬ 
λαγής διεύθυνσης και 
ιγ'. Εξαίρεση από την επιβολή Φ.Π.Α. 

Άρθρο 8 

Επαλήθευση του υπολογισμού του καθαρού κόστους 

1. Η Ε.Ε.Τ.Τ. εξετάζει τα προσκομισθέντα στοιχεία για 
την επαλήθευση του υπολογισμού του καθαρού κό¬ 
στους. 

2. Ο Φ.Π.Κ.Υ. υποχρεούται να παρέχει στην Ε.Ε.Τ.Τ. την, 
κατά το δυνατόν, πληρέστερη και αναλυτικότερη, τεκμη¬ 
ρίωση για όλες τις παραδοχές του μοντέλου, καθόσον 
για τον καθορισμό του είναι δεδομένο ότι έχει γίνει 
πλήθος παραδοχών, ενώ υπάρχει και σημαντικός βαθ¬ 
μός αβεβαιότητας για την εξέλιξη της αγοράς και την 
απόκρισή της στις αλλαγές του μοντέλου αναφοράς. 

3. Τα στοιχεία που υποβάλλονται θα πρέπει να επι¬ 
τρέπουν στην Ε.Ε.Τ.Τ. άμεση πρόσβαση στις βασικές 
παραδοχές και παραμέτρους που επηρεάζουν τον υπο¬ 
λογισμό του καθαρού κόστους, να δίδουν τη δυνατό¬ 
τητα πραγματοποίησης αναλύσεων ευαισθησίας και 
τη δυνατότητα επανυπολογισμού των άυλων οφελών 
και οφελών της αγοράς που λαμβάνονται υπόψη κατά 
τον υπολογισμό του καθαρού κόστους της καθολικής 
υπηρεσίας, με βάση διεθνώς αναγνωρισμένες μελέτες 
και πρακτικές. 

4. Η Ε.Ε.Τ.Τ. διατηρεί το δικαίωμα να ζητήσει από τον 
Φ.Π.Κ.Υ. συμπληρωματικά στοιχεία ή/και τροποποιήσεις 
στον υπολογισμό του καθαρού κόστους. 

5. Ο Φ.Π.Κ.Υ. οφείλει να συνεργασθεί απρόσκοπτα με 
την Ε.Ε.Τ.Τ., κατά τη διαδικασία επαλήθευσης του κα¬ 
θαρού κόστους. 

6. Κατά την επαλήθευση του καθαρού κόστους θα 
πρέπει να δίδεται η δέουσα προσοχή στην ορθή εκτί¬ 
μηση των στοιχείων κόστους τα οποία θα απέφευγε 
οποιοσδήποτε καθορισμένος φορέας παροχής καθο¬ 
λικής υπηρεσίας, εάν δεν ήταν επιφορτισμένος με την 
υποχρέωση παροχής καθολικής υπηρεσίας. Η Ε.Ε.Τ.Τ. 

λαμβάνει υπόψη τον βαθμό αποτελεσματικότητας του 
ΦΠΚΥ, με στόχο ενδεχόμενη αναποτελεσματικότητά 
του να μην επηρεάζει το αποτέλεσμα του καθαρού κό¬ 
στους. Το εγκεκριμένο καθαρό κόστος δεν πρέπει να 
υπερβαίνει το μέτρο του αναγκαίου για την κάλυψη του 
συνόλου ή μέρους των δαπανών που πραγματοποιού¬ 
νται για την εκπλήρωση υποχρεώσεως παροχής δημό¬ 
σιας υπηρεσίας, λαμβανομένων υπόψη των σχετικών 
εσόδων και ενός ευλόγου κέρδους για την εκπλήρωση 
των υποχρεώσεων αυτών. 

7. Κατά τη διαδικασία επαλήθευσης του καθαρού κό¬ 
στους, η Ε.Ε.Τ.Τ., εφόσον το κρίνει απαραίτητο, μπορεί 
να επανυπολογίζει μέρος ή στοιχεία του κόστους χρησι¬ 
μοποιώντας την από-κάτω-προς-τα-πάνω κοστολογική 
προσέγγιση (όοΙΙοπι-υρ οαίουΐαΐίοη), ή να συμβουλεύε¬ 
ται έμπειρους/εξειδικευμένους παράγοντες της αγο¬ 
ράς, όπως επιχειρήσεις που δραστηριοποιούνται στην 
ταχυδρομική αγορά ή σημαντικούς πελάτες. 

8. Η Ε.Ε.Τ.Τ., αφού εξετάσει όλα τα αρχικά και, ενδεχο¬ 
μένως, συμπληρωματικά στοιχεία, σύμφωνα με τα ανω¬ 
τέρω, καταρτίζει και υποβάλλει έκθεση στον Υπουργό 
Μεταφορών, Δικτύων, Ανάπτυξης κ.τ.λ., με την οποία 
μπορεί να αποφαίνεται ότι: 

α'. επαληθεύει το προτεινόμενο καθαρό κόστος, 

β'. δεν επαληθεύει το προτεινόμενο καθαρό κόστος, 
λόγω λανθασμένων παραδοχών ή ελλιπούς τεκμηρί¬ 
ωσης, 

γ'. επαληθεύει μέρος του προτεινόμενου κόστους. 

9. Στην περίπτωση κατά την οποία διαπιστώνεται, ότι 
οι υποχρεώσεις Καθολικής Υπηρεσίας συνεπάγονται 
καθαρό κόστος, η, κατά την προηγούμενη παράγρα¬ 
φο, έκθεση της Ε.Ε.Τ.Τ. είναι δυνατόν να περιλαμβάνει, 
επιπρόσθετα: 

α'. στοιχεία, σχετικά με την επίπτωση του Καθαρού 
Κόστους στα οικονομικά αποτελέσματα του Φ.Π.Κ.Υ., 
τόσο σε επίπεδο Καθολικής Υπηρεσίας, όσο και συνο¬ 


λικά, καθώς και στοιχεία της αγοράς, όπως, ενδεικτικά, 
μερίδια αγοράς, τάσεις κ.α. και 

β'. τον υπολογισμό και την εξατομίκευση των εισφο¬ 
ρών χρηματοδότησης του καθαρού κόστους καθολικής 
υπηρεσίας στους υπόχρεους φορείς παροχής ταχυδρο¬ 
μικής υπηρεσίας, σύμφωνα με τη σχετική Κοινή Υπουρ¬ 
γική Απόφαση. 

Άρθρο 9 

Περίοδος Αναφοράς 

1. Το καθαρό κόστος της υποχρέωσης της Καθολι¬ 
κής Υπηρεσίας υπολογίζεται, απολογιστικά, σε ετήσια 
βάση, με πρωτοβουλία του Φ.Π.Κ.Υ., ο οποίος οφείλει 
να ενημερώσει την Ε.Ε.Τ.Τ. για την, κατά την κρίση του, 
ύπαρξη καθαρού κόστους, εντός τριμήνου, από τη λήξη 
του έτους αναφοράς. 

2. Η διαδικασία επαλήθευσης του καθαρού κόστους 
που διενεργείται από την Ε.Ε.Τ.Τ. ολοκληρώνεται, εντός 
χρονικού διαστήματος τεσσάρων (4) μηνών, από την 
υποβολή σχετικού αιτήματος από τον Φ.Π..Κ.Υ., συνο- 
δευόμενου από το σύνολο των στοιχείων υπολογισμού 
του καθαρού κόστους και σχετικής τεκμηρίωσης. Κάθε 
αίτημα του Φ.Π.Κ.Υ. για επαλήθευση, προς την Ε.Ε.Τ.Τ., 
υποβάλλεται, εντός χρονικού διαστήματος έξι (6) μηνών, 
από τη λήξη του έτους αναφοράς. 

Άρθρο 10 
Έναρξη ισχύος 

Η παρούσα Απόφαση τίθεται σε ισχύ με τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 18 Ιουλίου 2013 
Ο Πρόεδρος 
ΛΕΩΝΙΔΑΣ ΚΑΝΕΛΛΟΣ 

